ΣΥΜΠΕΡΑΣΜΑΤΑ ΤΟΥ ΣΥΜΒΟΥΛΙΟΥ ΚΑΙ ΤΩΝ ΥΠΟΥΡΓΩΝ ΥΓΕΙΑΣ ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 3ης Δεκεμβρίου 1990 σχετικά με το Aids (90/C 329/07)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΚΑΙ ΟΙ ΥΠΟΥΡΓΟΙ ΥΓΕΙΑΣ ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ, Αφού εξέτασαν την επιδημιολογική εξέλιξη και τις κοινωνικές και ιατρικές επιπτώσεις της διάδοσης των λοιμώξεων που οφείλονται στον ιό ανοσολογικής ανεπάρκειας του ανθρώπου (HIV), στην Ευρώπη, Αφού εξέτασαν, ιδίως την αυξανόμενη σχέση μεταξύ της τοξικομανίας, των λοιμώξεων από τον HIV και της ανάπτυξης των συναφών με τον ιό αυτό παθήσεων σε μεγάλο τμήμα των ευρωπαϊκών χωρών, Έχοντας υπόψη τα συμπεράσματα του Συμβουλίου και των υπουργών υγείας, οι οποίοι συνήλθαν στα πλαίσια του Συμβουλίου της 16ης Μαΐου 1989 με θέμα την πρόληψη του Aids στα πρόσωπα που κάνουν χρήση ναρκωτικών δια της παρεντερικής οδού (1), και ιδίως το σημείο που αναφέρεται στις τοξικομανείς εγκύους, και έχοντας υπόψη την αύξηση του αριθμού των νεογνών που είναι ήδη φορείς, Έχοντας υπόψη την ενδιάμεση έκθεση προσανατολισμού σχετικά με ευρωπαϊκό πρόγραμμα καταπολέμησης των ναρκωτικών, η οποία εγκρίθηκε από το Ευρωπαϊκό Συμβούλιο του Δουβλίνου στις 25 και 26 Ιουνίου 1990, και το σχέδιο ευρωπαϊκού προγράμματος καταπολέμησης των ναρκωτικών, το οποίο θα υποβάλλει η Ευρωπαϊκή επιτροπή για την καταπολέμηση των ναρκωτικών (CELAD) στο Ευρωπαϊκό Συμβούλιο, στις 13 και 14 Δεκεμβρίου 1990, και ιδίως το σημείο που αφορά την τοξικομανία και το Aids, ΚΑΛΟΥΝ ΤΑ ΚΡΑΤΗ ΜΕΛΗ: 1. να ενθαρρύνουν, στις υπηρεσίες για τους τοξικομανείς και στα κέντρα υποδοχής, την πρόσβαση στην έγκαιρη επέμβαση και, ενδεχομένως, στη θεραπευτική αγωγή για τους οροθετικούς τοξικομανείς, καθώς και για τα άτομα που παρουσιάζουν κλινικά συμπτώματα λοιμώξεων από το HIV 7 2.να ενθαρρύνουν, στα ιδρύματα αυτά, την τήρηση εχεμύθειας και τη δημιουργία ψυχολογικού και κοινωνικού κλίματος που να ανταποκρίνεται στις ανάγκες των ατόμων αυτών, ΚΑΛΟΥΝ ΤΗΝ ΕΠΙΤΡΟΠΗ: 1. να προωθήσει τις ανταλλαγές πληροφοριών, εμπειρίας και εμπειρογνωμόνων: α) όσον αφορά τις κοινωνικές και ιατρικές παρεμβάσεις υπέρ των εγκύων και των νεογνών που είναι ήδη φορείς 7 β)για την οργάνωση συστημάτων βοήθειας κατ' οίκον για τους ασθενείς από HIV/Aids, καθώς και άλλων μορφών υγειονομικής αρωγής των ατόμων που είναι ήδη φορείς του HIV 7 γ)για την αξιολόγηση των μέτρων που εφαρμόζουν τα κράτη μέλη όσον αφορά τη διάθεση ασφαλούς υλικού ένεσης 7 η αξιολόγηση αυτή αφορά και τους νέους τύπους συρίγγων και βελονών μιας χρήσεως 7 2.να ενημερώσει το Συμβούλιο για τα αποτελέσματα της ανταλλαγής εμπειριών που αναφέρονται στο σημείο 1, υπαβάλλοντας ταυτόχρονα σχετική αξιολόγηση καθώς και, ενδεχομένως, προτάσεις δράσεων, Επαναλαμβάνουν εξάλλου την έκκληση προς τα κράτη μέλη, την περιεχομένη στα συμπεράσματα του Συμβουλίου και των υπουργών υγείας, οι οποίοι συνήλθαν στα πλαίσια του Συμβουλίου της 17ης Μαΐου 1990 να συνεχίσουν ενεργά την πολιτική τους δράση κατά των διακρίσεων εις βάρος των οροθετικών και των ασθενών από HIV/Aids, και να υποστηρίξουν την κοινωνική αποδοχή των ατόμων αυτών. Καλούν τέλος τα κράτη μέλη να επεκτείνουν τη δράση τους και κατά των διακρίσεων και υπέρ της κοινωνικής αποδοχής και των ατόμων που ζούν με τους οροθετικούς και τους ασθενείς από HIV/Aids ή που τους συναναστρέφονται. (1) ΕΕ αριθ. C 185 της 22. 7. 1989, σ. 3.